एसोसिएशन के अध्यक्ष रमेश चंद्र ने बताया कि वह पीएम से मांग करेंगे कि स्कूलों में घटने वाली किसी भी इस प्रकार की घटना की निष्पक्ष जांच के लिए हर जिले में जिला मजिस्ट्रेट की अध्यक्षता में एक स्थायी कमेटी हो, जिसमें उप शिक्षा निदेशक, उपायुक्त पुलिस, सीबीएसई के उपनिदेशक स्तर का अधिकारी, एक मनोचिकित्सक, पब्लिक स्कूलों का प्रतिनिधि तथा सम्बन्धित स्कूल की शिक्षक अभिभावक संघ का अध्यक्ष या महामंत्री सदस्य होना चाहिए। कोई भी ऐसी शिकायत इस कमेटी की छानबीन के बाद दोषी पाए जाने पर ही पुलिस कार्रवाई होनी चाहिए। उन्होंने कहा कि मयूर विहार के एक स्कूल में माता-पिता के आरोप लगाने पर प्रिंसिपल के साथ, एक पुरुष शिक्षक व महिला शिक्षिका को पिछले 17 जुलाई से गिरफ्तार करके जेल भेज दिया गया और अब गे्रटर नोएडा के एक अन्य स्कूल के प्रिंसिपल व कक्षा अध्यापक को इस पाक्सों एक्ट में दोषी ठहराने से शिक्षकों में काफी रोष है।'